Knížecí Pláně

**Knížecí Pláně** () estas eksa municipo en Ĉeĥio en Šumava, parto de municipo Borová Lada, en distrikto Prachatice. La loko troviĝas en Nacia parko Šumava sur nuda ebenaĵo en supermara alteco 1021 metroj senpere ĉe limo kun Germanio. En la jaro  ĉi tie daŭre vivis .

**Knížecí Pláně** estas ankaŭ nomo de katastra teritorio kun areo 11,96&nbsp;km².

## Historio 
La neceseco prilabori lignon en limregionaj arbaroj kaŭzis, ke en la jaro 1799 donis *fürst* Schwarzenberg konsenton al tio, por ke 48 arbaristaj familioj konstruu siajn domojn en la loko, kiu tiam nomiĝis germane "Schöne Ebene". La nova vilaĝo (domaro) estis konstruita inter la jaroj 1800 ĝis 1801 kaj ĝi ricevis la germanan nomon Fürstenhut, kiu pli poste ricevis (en la jaro 1877) ĉeĥan ekvivalenton en nomigo de la municipo Knížecí Pláně. Kelkaj fontoj indikas, ke municipon Fürstenhut fondis en la jaro 1792 fürst Schwarzenberg.

La plej malnova skribmencio pri la vilaĝo devenas el la jaro 1840. Tiam ĉi tie staris jam 59 domoj, en kiuj loĝis sume 521 domaranoj. Tiam (1840) ĉi tie ankaŭ staris arbaristejo, muelejo, segejo, lernejo, municipa ofico, kvar loĝigaj gastejoj kaj troviĝis ĉi tie ankaŭ posteno de limgardistaro.

En la jaro 1861 estis metita fundamenta ŝtono de nova ŝtona preĝejo de sankta Johano Baptisto. Tiu estis dum ĉeesto de vasta publiko solene konsekrita la 27-an de januaro 1864. Unu jaro post tio (1865) estis en Knížecí Pláně establita ankaŭ memstara paroĥestrejo. Tiutempe (1865) ĉi tie jam vivis en 60 domoj ĉirkaŭ 725 personoj. En pli postaj jaroj la nombro de domoj ja plialtiĝis, dume la nombro de loĝantoj milde sinkis. Parto de la vilaĝo inkluzive de la preĝejo en la jaro 1912 forbrulis. La nova preĝejo estis en pseŭdogotika stilo konstruita en la jaro 1915. Ĝis la jaro 1913 la lokaj arbaristoj havis servutecan postenon dependa de la fürsta grandbieno. Post estiĝo de ĈSR en la jaro 1918 kaj ŝtatigo de la arbaroj de la familio Ŝhwarzenberg surbaze de parcela reformo okazis definitiva egaligo de la loĝantaro. Knížecí Pláně renkontiĝis kun tre forta senlaboreco sekve de granda ekonomia krizo en la 1930-aj jaroj. 

Laŭ la administra flanko la municipo Knížecí Pláně enfalis en la jaro 1850 sub administradon de municipo Kunžvart (nun – 2019 – Strážný). Nur en la jaro 1902 ĉi tie estis establita memstara municipa ofico. Poŝtofico en Knížecí Pláně estis malfermita je dek unu jaroj pli poste – en la jaro 1913. En la jaro 1930 vivis en la municipo sume 458 personoj, dum kio plejparto de la loĝantaro estis de germanan nacieco (sole 8 personoj estis de ĉeĥa nacieco). Fine de la 1930-aj jaroj ĉi tie vivis en preskaŭ 80 domoj 450 loĝantojn (el tio sole 9 de ĉeĥa nacieco). En la jaroj 1938 ĝis 1945 la teritorio de municipo estis sekve de fermo de Munkena interkonsento almembrigita al Nazia Germanio. Post fino de la dua mondmilito granda parto de la loĝantaro fuĝis Germanion. Tra konvena forŝovo de la loĝantaro de la germana nacieco do ofice trairis sole 58 personoj. La ŝtata statistika ofico en Prago indikas, ke al la 22-a de majo 1947 estis en la municipo Knížecí Pláně kunkalkulitaj 53 ĉeestantaj loĝantoj. La municipo Knížecí Pláně estis la 16-an de februaro 1952 ofice alligita al municipo Nový Svět. Ankoraŭ en la jaro 1957 ĉi tie loĝis 53 personoj, sed estiĝo de la malpermesita zono kaŭzis definitivan pereon de la municipo Knížecí Pláně. La preĝejon lasis forpafi Ĉeĥoslovaka popola armeo en la jaro 1956. Samtempe kun la preĝejo estis likvidita ankaŭ la apuda tombejo. Ĝis nuntempo (2019) konserviĝis eĉ ne unu el la devenaj domoj de la municipo. Sur la loko, kie nun (2019) staras konstruaĵo Knížecí Pláně – Hájenka, situadis foje arbaristejo.

## Loĝantaro 
## Ĉirkaŭaĵo kaj interesaĵoj 
* Vojkruciĝo de turismaj vojoj al Bučina, Borová Lada, Horní Vltavice kaj Strážný
* Belvido al Luseno, en la internan Šumavon kaj dum la klara vetero eĉ al Alpoj (Dachstein)

## Pluaj fotoj 

Lewy Fuerstenhut.JPG|Fürstenhut laŭ A. Lewý (1845–1897)
Knížecí pláně - panoramio (1).jpg|Pejzaĝo de Knížecí Pláně
Borová Lada, Knížecí Pláně, pohled z cesty (2013-08-12; 01).jpg|Knížecí Pláně, vido el vojo

## Ligiloj
### Notoj 

### Eksteraj ligiloj
* Knížecí Pláně sur ttt Zaniklé obce

### Referencoj
Kategorio:Borová Lada
Kategorio:Pereintaj setlejoj en distrikto Prachatice
Kategorio:Pereintaj setlejoj en Šumava
Kategorio:Pereintaj setlejoj sur landlimo de Ĉeĥio kaj Germanio
Kategorio:Setlejoj sur landlimo de Ĉeĥio kaj Germanio
Kategorio:Pereintaj setlejoj en Nacia parko Šumava